Dik li xi ħadd iddeskriva bħala "comedy of errors ", jiġifieri l-oxxenita' ta' €500 żjieda fil-ġimgħa lill-Kabinett minn wara dahar kulħadd, ilbieraħ is-Sibt offritilna kapitlu ieħor. Minflok il-kummiedja intemmet u l-Prim Ministru ammetta li kien kollox żbaljat, immanuvra minn taħt, ġab lill-Membri Parlamentari Nazzjonalisti jivvutaw miegħu, u l-kwistjoni ġiet posposta biex tkun diskussa f'kumitat parlamentari. Issa aħna nafu li jekk trid toqtol id-diskussjoni dwar xi ħaġa itfagħha f'kumitat. U aħna tal-Mazzun infakkru lill-GonziPN f'li qal Benjamin Franklin: " To err is human, to repent divine, to persist devilish" X'ġara eżatt is-Sibt? Fi kliem sempliċi ġara hekk: Gonzi ma ammettiex li kien żball li jrid jiġi rranġat minnufih Ippropona li l-kwistjoni kollha tkun diskussa fil-Kumitat Parlamentari dwar id-Demokrazija li għandu jistħarreġ kif l-onorarja tal-ministri u segretarju parlamentari tista' tingħata fuq il-mudell tal- House of Commons Ingliż Intant sakemm dal-Kumitat joqgħod ifettaq u jikkustinja ż-żjieda ta' €500 fil-ġimgħa, l-Kabinet XORTA se jibqa' joħodha u ma ġietx sospiża Il-€500 żjieda huma TAX FREE filwaqt li ż-żjieda ta' €1.16 fil-ġimgħa li ħa l-poplu hija taxxabbli Minkejja l-kritika kollha li għamlu lil Gonzi u t-taħbit fuq sidirhom li huma "mal-poplu" u rrabjati daqsu għal din l-oxxenita', Jeffrey Pullicino Orlando, Jesmond Mugliett u Jean-Pierre Farrugia vvutaw ma' Gonzi u l-mozzjoni tal-Oppożiżżjoni Laburista li kkundannat din l-oxxenita' m'għaddietx Għalhekk aħna ftakarna fil-kwotazzjoni ta' Benjamin Franklin, wieħed mill-missirijiet tad-Demokrazija Amerikana. GonziPN ammetta li sar żball, anke jekk jibqa' jinsisti li kien żball "amministrattiv", u xorta jibqa' jinsisti u jtawwal u jġebbed minflok ma jaqbad u jaqtalha rasha. Filwaqt li l-Prim Ministru Gonzi jibqa' jippersisti, aħna l-poplu li ħadna biss €1.16 żjieda fil-ġimgħa u mhux €500, nibqgħu ninsistu li din l-oxxenita' hija insensittiva għall-aħħar u ma konniex nippretenduha minn Prim Ministru li jilagħbha ta' bniedem tar-ruħ kollu santi u qaddisin.
To err is human, to repent divine, to persist devilish